Ericu950/Stoicheia-meter-silver huggingface dataset:
διατρῖψαι μὲν οὖν περὶ τὰς παιδείας ταύτας χρόνον τινὰ συμβουλεύσαιμ ἂν τοῖς νεωτέροις , μὴ μέντοι περιιδεῖν τὴν αὑτῶν κατασκελετευθεῖσαν ἐπὶ τούτοις , μη δ ἐξοκείλασαν εἰς τοὺς λόγους τοὺς τῶν παλαιῶν σοφιστῶν , ὧν ὁ μὲν ἄπειρον τὸ πλῆθος ἔφησεν εἶναι τῶν ὄντων , Ἐμπεδοκλῆς δὲ τέτταρα , καὶ νεῖκος καὶ φιλίαν ἐν αὐτοῖς , Ἴων δ οὐ πλείω τριῶν , Ἀλκμαίων δὲ δύο μόνα , Παρμενίδης δὲ καὶ Μέλισσος ἕν , Γοργίας δὲ παντελῶς οὐδέν 0 1 2 .
ἡγοῦμαι γὰρ τὰς μὲν τοιαύτας περιττολογίας ὁμοίας εἶναι ταῖς θαυματοποιίαις , ταῖς οὐδὲν μὲν ὠφελούσαις ὑπὸ δὲ τῶν ἀνοήτων περιστάτοις γιγνομέναις , δεῖν δὲ τοὺς πρ οὔργου τι ποιεῖν βουλομένους καὶ τῶν λόγων τοὺς ματαίους καὶ τῶν πράξεων τὰς μηδὲν πρὸς τὸν βίον φερούσας ἀναιρεῖν ἐξ ἁπασῶν τῶν διατριβῶν .
περὶ μὲν οὖν τούτων ἀπόχρη μοι τὸ νῦν εἶναι ταῦτ εἰρηκέναι καὶ συμβεβουλευκέναι ·
περὶ δὲ σοφίας καὶ φιλοσοφίας τοῖς μὲν περὶ ἄλλων τινῶν ἀγωνιζομένοις οὐκ ἂν ἁρμόσειε λέγειν περὶ τῶν ὀνομάτων τούτων  ἔστι γὰρ ἀλλότρια πάσαις ταῖς πραγματείαις  , ἐμοὶ δ ἐπειδὴ καὶ κρίνομαι περὶ τῶν τοιούτων καὶ τὴν καλουμένην ὑπό τινων φιλοσοφίαν οὐκ εἶναι φημί , προσήκει τὴν δικαίως ἂν νομιζομένην ὁρίσαι καὶ δηλῶσαι πρὸς ὑμᾶς .
ἁπλῶς δέ πως τυγχάνω γιγνώσκων περὶ αὐτῶν .
ἐπειδὴ γὰρ οὐκ ἔνεστιν ἐν τῇ φύσει τῇ τῶν ἀνθρώπων ἐπιστήμην λαβεῖν ἣν ἔχοντες ἂν εἰδεῖμεν ὅ τι πρακτέον ἤ λεκτέον ἐστίν , ἐκ τῶν λοιπῶν σοφοὺς μὲν νομίζω τοὺς ταῖς δόξαις ἐπιτυγχάνειν ὡς ἐπὶ τὸ πολὺ τοῦ βελτίστου δυναμένους , φιλοσόφους δὲ τοὺς ἐν τούτοις διατρίβοντας ἐξ ὧν τάχιστα λήψονται τὴν τοιαύτην φρόνησιν .
ἃ δ ἐστὶ τῶν ἐπιτηδευμάτων ταύτην ἔχοντα τὴν δύναμιν , ἔχω μὲν εἰπεῖν , ὀκνῶ δὲ λέγειν ·
οὕτω γάρ ἐστι σφόδρα καὶ παράδοξα καὶ πολὺ τῆς τῶν ἄλλων ἀφεστῶτα διανοίας , ὥστε φοβοῦμαι μὴ τὴν ἀρχὴν αὐτῶν ἀκούσαντες θορύβου καὶ βοῆς ἅπαν ἐμπλήσητε τὸ δικαστήριον .
ὅμως δὲ καὶ περ οὕτω διακείμενος ἐπιχειρήσω διαλεχθῆναι περὶ αὐτῶν ·
αἰσχύνομαι γὰρ εἴ τισι δόξω δεδιὼς ὑπὲρ γήρως καὶ μικροῦ βίου προδιδόναι τὴν ἀλήθειαν .
δέομαι δ ὑμῶν μὴ προκαταγνῶναί μου τοιαύτην μανίαν , ὡς ἄρ ἐγὼ κινδυνεύων προειλόμην ἂν λόγους εἰπεῖν ἐναντίους ταῖς ὑμετέραις γνώμαις , εἰ μὴ καὶ τοῖς προειρημένοις ἀκολούθους αὐτοὺς ἐνόμιζον εἶναι , καὶ τὰς ἀποδείξεις ἀληθεῖς καὶ σαφεῖς ᾤμην ἔχειν ὑπὲρ αὐτῶν .
ἡγοῦμαι δὲ τοιαύτην μὲν τέχνην , ἥτις τοῖς κακῶς πεφυκόσιν ἀρετὴν ἐνεργάσαιτ ἂν καὶ δικαιοσύνην , οὔ τε πρότερον οὔ τε νῦν οὐδεμίαν εἶναι , τούς τε τὰς ὑποσχέσεις ποιουμένους περὶ αὐτῶν πρότερον ἀπερεῖν καὶ παύσεσθαι ληροῦντας , πρὶν εὑρεθῆναί τινα παιδείαν τοιαύτην , οὐ μὴν ἀλλ αὐτούς γ αὑτῶν βελτίους ἂν γίγνεσθαι καὶ πλέονος ἀξίους , εἰ πρός τε τὸ λέγειν εὖ φιλοτίμως διατεθεῖεν , καὶ τοῦ πείθειν δύνασθαι τοὺς ἀκούοντας ἐρασθεῖεν , καὶ πρὸς τούτοις τῆς πλεονεξίας ἐπιθυμήσαιεν , μὴ τῆς ὑπὸ τῶν ἀνοήτων νομιζομένης , ἀλλὰ τῆς ὡς ἀληθῶς τὴν δύναμιν ταύτην ἐχούσης .
καὶ ταῦθ ὡς οὕτω πέφυκε , ταχέως οἶμαι δηλώσειν .
πρῶτον μὲν γὰρ ὁ λέγειν ἢ γράφειν προαιρούμενος λόγους ἀξίους ἐπαίνου καὶ τιμῆς οὐκ ἔστιν ὅπως ποιήσεται τὰς ὑποθέσεις ἀδίκους ἢ μικρὰς ἢ περὶ τῶν ἰδίων συμβολαίων , ἀλλὰ μεγάλας καὶ καλὰς καὶ φιλανθρώπους καὶ περὶ τῶν κοινῶν πραγμάτων 0 ·
μὴ γὰρ τοιαύτας εὑρίσκων οὐδὲν διαπράξεται τῶν δεόντων .
ἔπειτα τῶν πράξεων τῶν συντεινουσῶν πρὸς τὴν ὑπόθεσιν ἐκλέξεται τὰς πρεπωδεστάτας καὶ μάλιστα συμφερούσας ·
ὁ δὲ τὰς τοιαύτας συνεθιζόμενος θεωρεῖν καὶ δοκιμάζειν οὐ μόνον περὶ τὸν ἐνεστῶτα λόγον ἀλλὰ καὶ περὶ τὰς ἄλλας πράξεις τὴν αὐτὴν ἕξει ταύτην δύναμιν , ὥσθ ἅμα τὸ λέγειν εὖ καὶ τὸ φρονεῖν παραγενήσεται τοῖς φιλοσόφως καὶ φιλοτίμως πρὸς τοὺς λόγους διακειμένοις .
καὶ μὴν οὐ δ ὁ πείθειν τινὰς βουλόμενος ἀμελήσει τῆς ἀρετῆς , ἀλλὰ τούτῳ μάλιστα προσέξει τὸν νοῦν , ὅπως δόξαν ὡς ἐπιεικεστάτην λήψεται παρὰ τοῖς συμπολιτευομένοις .
τίς γὰρ οὐκ οἶδε καὶ τοὺς λόγους ἀληθεστέρους δοκοῦντας εἶναι τοὺς ὑπὸ τῶν εὖ διακειμένων λεγομένους ἢ τοὺς ὑπὸ τῶν διαβεβλημένων , καὶ τὰς πίστεις μεῖζον δυναμένας τὰς ἐκ τοῦ βίου γεγενημένας ἢ τὰς ὑπὸ τοῦ λόγου πεπορισμένας 0 ;
ὥσθ ὅσῳ ἄν τις ἐρρωμενεστέρως ἐπιθυμῇ πείθειν τοὺς ἀκούοντας , τοσούτῳ μᾶλλον ἀσκήσει καλὸς κ ἀγαθὸς εἶναι καὶ παρὰ τοῖς πολίταις εὐδοκιμεῖν 0 .
καὶ μηδεὶς ὑμῶν οἰέσθω τοὺς μὲν ἄλλους ἅπαντας γιγνώσκειν ὅσην ἔχει ῥοπὴν εἰς τὸ πείθειν τὸ τοῖς κρίνουσιν ἀρέσκειν , τοὺς δὲ περὶ τὴν φιλοσοφίαν ὄντας μόνους ἀγνοεῖν τὴν τῆς εὐνοίας δύναμιν ·
πολὺ γὰρ ἀκριβέστερον τῶν ἄλλων καὶ ταῦτ ἴσασι , καὶ πρὸς τούτοις ὅτι τὰ μὲν εἰκότα καὶ τὰ τεκμήρια καὶ πᾶν τὸ τῶν πίστεων εἶδος τοῦτο μόνον ὠφελεῖ τὸ μέρος , ἐφ ᾧ ἂν αὐτῶν ἕκαστον τύχῃ ῥηθέν , τὸ δὲ δοκεῖν εἶναι καλὸν κ ἀγαθὸν οὐ μόνον τὸν λόγον πιστότερον ἐποίησεν , ἀλλὰ καὶ τὰς πράξεις τοῦ τὴν τοιαύτην δόξαν ἔχοντος ἐντιμοτέρας κατέστησεν , ὑπὲρ οὗ σπουδαστέον ἐστὶ τοῖς εὖ φρονοῦσι μᾶλλον ἢ περὶ τῶν ἄλλων ἁπάντων 0 .
τὸ τοίνυν περὶ τὴν πλεονεξίαν , ὃ δυσχερέστατον ἦν τῶν ῥηθέντων 0 ·
εἰ μέν τις ὑπολαμβάνει τοὺς ἀποστεροῦντας ἢ παραλογιζομένους ἢ κακόν τι ποιοῦντας πλεονεκτεῖν , οὐκ ὀρθῶς ἔγνωκεν ·
οὐδένες γὰρ ἐν ἅπαντι τῷ βίῳ μᾶλλον ἐλαττοῦνται τῶν τοιούτων , οὐ δ ἐν πλέοσιν ἀπορίαις εἰσίν , οὐ δ ἐπονειδιστότερον ζῶσιν , οὐ δ ὅλως ἀθλιώτεροι τυγχάνουσιν ὄντες ·
χρὴ δὲ καὶ νῦν πλέον ἔχειν ἡγεῖσθαι καὶ πλεονεκτήσειν νομίζειν παρὰ μὲν τῶν θεῶν τοὺς εὐσεβεστάτους καὶ τοὺς περὶ τὴν θεραπείαν τὴν ἐκείνων ἐπιμελεστάτους ὄντας , παρὰ δὲ τῶν ἀνθρώπων τοὺς ἄριστα πρὸς τούτους μεθ ὧν ἂν οἰκῶσι καὶ πολιτεύωνται διακειμένους καὶ τοὺς βελτίστους αὐτοὺς εἶναι δοκοῦντας 0 .
καὶ ταῦτα καὶ ταῖς ἀληθείαις οὕτως ἔχει , καὶ συμφέρει τὸν τρόπον τοῦτον λέγεσθαι περὶ αὐτῶν , ἐπεὶ νῦν γ οὕτως ἀνέστραπται καὶ συγκέχυται πολλὰ τῶν κατὰ τὴν πόλιν , ὥστ οὐ δὲ τοῖς ὀνόμασιν ἔνιοί τινες ἔτι χρῶνται κατὰ φύσιν , ἀλλὰ μεταφέρουσιν ἀπὸ τῶν καλλίστων πραγμάτων ἐπὶ τὰ φαυλότατα τῶν ἐπιτηδευμάτων .
τοὺς μέν γε βωμολοχευομένους καὶ σκώπτειν καὶ μιμεῖσθαι δυναμένους εὐφυεῖς καλοῦσι , προσῆκον τῆς προσηγορίας ταύτης τυγχάνειν τοὺς ἄριστα πρὸς ἀρετὴν πεφυκότας ·
τοὺς δὲ ταῖς κακοηθείαις καὶ ταῖς κακουργίαις χρωμένους , καὶ μικρὰ μὲν λαμβάνοντας πονηρὰν δὲ δόξαν κτωμένους , πλεονεκτεῖν νομίζουσιν , ἀλλ οὐ τοὺς ὁσιωτάτους καὶ δικαιοτάτους , οἳ περὶ τῶν ἀγαθῶν ἀλλ οὐ τῶν κακῶν πλεονεκτοῦσι 0 ·
τοὺς δὲ τῶν μὲν ἀναγκαίων ἀμελοῦντας , τὰς δὲ τῶν παλαιῶν σοφιστῶν τερατολογίας ἀγαπῶντας φιλοσοφεῖν φασιν , ἀλλ οὐ τοὺς τὰ τοιαῦτα μανθάνοντας καὶ μελετῶντας ἐξ ὧν καὶ τὸν ἴδιον οἶκον καὶ τὰ κοινὰ τὰ τῆς πόλεως καλῶς διοικήσουσιν , ὧνπερ ἕνεκα καὶ πονητέον καὶ φιλοσοφητέον καὶ πάντα πρακτέον ἐστίν 0 .
ἀφ ὧν ὑμεῖς πολὺν ἤδη χρόνον ἀπελαύνετε τοὺς νεωτέρους , ἀποδεχόμενοι τοὺς λόγους τῶν διαβαλλόντων τὴν τοιαύτην παιδείαν .
καὶ γάρ τοι πεποιήκατε τοὺς μὲν ἐπιεικεστάτους αὐτῶν ἐν πότοις καὶ συνουσίαις καὶ ῥᾳθυμίαις καὶ παιδιαῖς τὴν ἡλικίαν διάγειν , ἀμελήσαντας τοῦ σπουδάζειν ὅπως ἔσονται βελτίους , τοὺς δὲ χείρω τὴν φύσιν ἔχοντας ἐν τοιαύταις ἀκολασίαις ἡμερεύειν , ἐν αἷς πρότερον οὐ δ ἂν οἰκέτης ἐπιεικὴς οὐδεὶς ἐτόλμησεν ·
οἱ μὲν γὰρ αὐτῶν ἐπὶ τῆς Ἐννεακρούνου ψύχουσιν οἶνον , οἱ δ ἐν τοῖς καπηλείοις πίνουσιν , ἕτεροι δ ἐν τοῖς σκιραφείοις κυβεύουσι , πολλοὶ δ ἐν τοῖς τῶν αὐλητρίδων διδασκαλείοις διατρίβουσι .
καὶ τοὺς μὲν ἐπὶ ταῦτα προτρέποντας οὐδεὶς πώποτε τῶν κήδεσθαι φασκόντων τῆς ἡλικίας ταύτης εἰς ὑμᾶς εἰσήγαγεν ·
ἡμῖν δὲ κακὰ παρέχουσιν , οἷς ἄξιον ἦν , εἰ καὶ μηδενὸς ἄλλου , τούτου γε χάριν ἔχειν , ὅτι τοὺς συνόντας τῶν τοιούτων ἐπιτηδευμάτων ἀποτρέπομεν .
οὕτω δ ἐστὶ δυσμενὲς ἅπασι τὸ τῶν συκοφαντῶν γένος , ὥστε τοῖς μὲν λυομένοις εἴκοσι καὶ τριάκοντα μνῶν τὰς μελλούσας καὶ τὸν ἄλλον οἶκον συναναιρήσειν οὐχ ὅπως ἂν ἐπιπλήξειαν , ἀλλὰ καὶ συγχαίρουσι ταῖς ἀσωτίαις αὐτῶν , τοὺς δ εἰς τὴν αὑτῶν παιδείαν ὁτιοῦν ἀναλίσκοντας διαφθείρεσθαί φασιν .
ὧν τίνες ἂν ἀδικώτερον ἔχοιεν τὴν αἰτίαν ταύτην ;
οἵτινες ἐν ταύταις μὲν ταῖς ἀκμαῖς ὄντες ὑπερεῖδον τὰς ἡδονάς , ἐν αἷς οἱ πλεῖστοι τῶν τηλικούτων μάλιστ αὐτῶν ἐπιθυμοῦσιν , ἐξὸν δ αὐτοῖς ῥᾳθυμεῖν μηδὲν δαπανωμένοις εἵλοντο πονεῖν χρήματα τελέσαντες , ἄρτι δ ἐκ παίδων ἐξεληλυθότες ἔγνωσαν ἃ πολλοὶ τῶν πρεσβυτέρων οὐκ ἴσασιν , ὅτι δεῖ τὸν ὀρθῶς καὶ πρεπόντως προεστῶτα τῆς ἡλικίας καὶ καλὴν ἀρχὴν τοῦ βίου ποιούμενον αὑτοῦ πρότερον ἢ τῶν αὑτοῦ ποιήσασθαι τὴν ἐπιμέλειαν , καὶ μὴ σπεύδειν μη δὲ ζητεῖν ἑτέρων ἄρχειν πρὶν ἂν τῆς αὑτοῦ διανοίας λάβῃ τὸν ἐπιστατήσοντα , μη δ οὕτω χαίρειν μη δὲ μέγα φρονεῖν ἐπὶ τοῖς ἄλλοις ἀγαθοῖς ὡς ἐπὶ τοῖς ἐν τῇ ψυχῇ διὰ τὴν παιδείαν ἐγγιγνομένοις .
καί τοι τοὺς τοιούτῳ λογισμῷ κεχρημένους πῶς οὐκ ἐπαινεῖσθαι χρὴ μᾶλλον ἢ ψέγεσθαι , καὶ νομίζεσθαι βελτίστους εἶναι καὶ σωφρονεστάτους τῶν ἡλικιωτῶν ;
θαυμάζω δ ὅσοι τοὺς μὲν φύσει δεινοὺς ὄντας εἰπεῖν εὐδαιμονίζουσιν ὡς ἀγαθοῦ καὶ καλοῦ πράγματος αὐτοῖς συμβεβηκότος , τοὺς δὲ τοιούτους γενέσθαι βουλομένους λοιδοροῦσιν ὡς ἀδίκου καὶ κακοῦ παιδεύματος ἐπιθυμοῦντας .
καί τοι τί τῶν φύσει καλῶν ὄντων μελέτῃ κατεργασθὲν αἰσχρὸν ἢ κακόν ἐστιν ;
οὐδὲν γὰρ εὑρήσομεν τοιοῦτον , ἀλλ ἔν γε τοῖς ἄλλοις ἐπαινοῦμεν τοὺς ταῖς φιλοπονίαις ταῖς αὑτῶν ἀγαθόν τι κτήσασθαι δυνηθέντας μᾶλλον ἢ τοὺς παρὰ τῶν προγόνων παραλαβόντας , εἰκότως 0 ·
συμφέρει γὰρ ἐπί τε τῶν ἄλλων ἁπάντων , καὶ μάλιστ ἐπὶ τῶν λόγων , μὴ τὰς εὐτυχίας ἀλλὰ τὰς ἐπιμελείας εὐδοκιμεῖν .
οἱ μὲν γὰρ φύσει καὶ τύχῃ δεινοὶ γενόμενοι λέγειν οὐ πρὸς τὸ βέλτιστον ἀποβλέπουσιν , ἀλλ ὅπως ἂν τύχωσιν , οὕτω χρῆσθαι τοῖς λόγοις εἰώθασιν ·
οἱ δὲ φιλοσοφίᾳ καὶ λογισμῷ τὴν δύναμιν ταύτην λαβόντες , οὐδὲν ἀσκέπτως λέγοντες , ἧττον περὶ τὰς πράξεις πλημμελοῦσιν .
ὥσθ ἅπασι μὲν βούλεσθαι προσήκει πολλοὺς εἶναι τοὺς ἐκ παιδείας δεινοὺς εἰπεῖν γιγνομένους , μάλιστα δ ὑμῖν 0 ·
καὶ γὰρ αὐτοὶ προέχετε καὶ διαφέρετε τῶν ἄλλων οὐ ταῖς περὶ τὸν πόλεμον ἐπιμελείαις , οὐ δ ὅτι κάλλιστα πολιτεύεσθε καὶ μάλιστα φυλάττετε τοὺς νόμους οὓς ὑμῖν οἱ πρόγονοι κατέλιπον , ἀλλὰ τούτοις οἷς περ ἡ φύσις ἡ τῶν ἀνθρώπων τῶν ἄλλων ζώων , καὶ τὸ γένος τὸ τῶν Ἑλλήνων τῶν βαρβάρων , τῷ καὶ πρὸς τὴν φρόνησιν καὶ πρὸς τοὺς λόγους ἄμεινον πεπαιδεῦσθαι τῶν ἄλλων 0 1 2 .
ὥστε πάντων ἂν συμβαίη δεινότατον , εἰ τοὺς βουλομένους τοῖς αὐτοῖς τούτοις διενεγκεῖν τῶν ἡλικιωτῶν , οἷς περ ὑμεῖς ἁπάντων , διαφθείρεσθαι ψηφίσαισθε , καὶ τοὺς τῇ παιδείᾳ ταύτῃ χρωμένους , ἧς ὑμεῖς ἡγεμόνες γεγένησθε , συμφορᾷ τινι περιβάλοιτε 0 .
χρὴ γὰρ μη δὲ τοῦτο λανθάνειν ὑμᾶς , ὅτι πάντων τῶν δυναμένων λέγειν ἢ παιδεύειν ἡ πόλις ἡμῶν δοκεῖ γεγενῆσθαι διδάσκαλος .
καὶ γὰρ ἆθλα μέγιστα τιθεῖσαν αὐτὴν ὁρῶσι τοῖς τὴν δύναμιν ταύτην ἔχουσι , καὶ γυμνάσια πλεῖστα καὶ παντοδαπώτατα παρέχουσαν τοῖς ἀγωνίζεσθαι προῃρημένοις καὶ περὶ τὰ τοιαῦτα γυμνάζεσθαι βουλομένοις , ἔτι δὲ τὴν ἐμπειρίαν , ἥ περ μάλιστα ποιεῖ δύνασθαι λέγειν , ἐνθένδε πάντας λαμβάνοντας ·
πρὸς δὲ τούτοις καὶ τὴν τῆς φωνῆς κοινότητα καὶ μετριότητα καὶ τὴν ἄλλην εὐτραπελίαν καὶ φιλολογίαν οὐ μικρὸν ἡγοῦνται συμβαλέσθαι μέρος πρὸς τὴν τῶν λόγων παιδείαν ·
ὥστ οὐκ ἀδίκως ὑπολαμβάνουσιν ἅπαντας τοὺς λέγειν ὄντας δεινοὺς τῆς πόλεως εἶναι μαθητάς .
σκοπεῖτ οὖν μὴ παντάπασιν ᾖ καταγέλαστον τῆς δόξης ταύτης φλαῦρόν τι καταγιγνώσκειν , ἣν ὑμεῖς ἔχετε παρὰ τοῖς Ἕλλησι πολὺ μᾶλλον ἢ ἐγὼ παρ ὑμῖν 0 ·
οὐδὲν γὰρ ἀλλ ἢ φανερῶς ὑμῶν αὐτῶν ἔσεσθε κατεψηφισμένοι τὴν τοιαύτην ἀδικίαν , καὶ πεποιηκότες ὅμοιον ὥσπερ ἂν εἰ Λακεδαιμόνιοι τοὺς τὰ περὶ τὸν πόλεμον ἀσκοῦντας ζημιοῦν ἐπιχειροῖεν , ἢ Θετταλοὶ παρὰ τῶν ἱππεύειν μελετώντων δίκην λαμβάνειν ἀξιοῖεν 0 .
ὑπὲρ ὧν φυλακτέον ἐστίν , ὅπως μηδὲν τοιοῦτον ἐξαμαρτήσεσθε περὶ ὑμᾶς αὐτούς , μη δὲ πιστοτέρους ποιήσετε τοὺς λόγους τοὺς τῶν κατηγορούντων τῆς πόλεως ἢ τοὺς τῶν ἐπαινούντων 0 .
οἶμαι δ ὑμᾶς οὐκ ἀγνοεῖν ὅτι τῶν Ἑλλήνων οἱ μὲν δυσκόλως πρὸς ὑμᾶς ἔχουσιν , οἱ δ ὡς οἷόν τε μάλιστα φιλοῦσι καὶ τὰς ἐλπίδας τῆς σωτηρίας ἐν ὑμῖν ἔχουσι .
καὶ φασιν οἱ μὲν τοιοῦτοι μόνην εἶναι ταύτην πόλιν , τὰς δ ἄλλας κώμας , καὶ δικαίως ἂν αὐτὴν ἄστυ τῆς Ἑλλάδος προσαγορεύεσθαι καὶ διὰ τὸ μέγεθος καὶ διὰ τὰς εὐπορίας τὰς ἐνθένδε τοῖς ἄλλοις γιγνομένας καὶ μάλιστα διὰ τὸν τρόπον τῶν ἐνοικούντων 0 ·
οὐδένας γὰρ εἶναι πραοτέρους οὐ δὲ κοινοτέρους οὐ δ οἷς οἰκειότερον ἄν τις τὸν ἅπαντα βίον συνδιατρίψειεν οὕτω δὲ μεγάλαις χρῶνται ταῖς ὑπερβολαῖς , ὥστ οὐ δὲ τοῦτ ὀκνοῦσι λέγειν , ὡς ἥδιον ἂν ὑπ ἀνδρὸς Ἀθηναίου ζημιωθεῖεν ἢ διὰ τῆς ἑτέρων ὠμότητος εὖ πάθοιεν 0 .
οἱ δὲ ταῦτα μὲν διασύρουσι , διεξιόντες δὲ τὰς τῶν συκοφαντῶν πικρότητας καὶ κακοπραγίας ὅλης τῆς πόλεως ὡς ἀμίκτου καὶ χαλεπῆς οὔσης κατηγοροῦσιν .
ἔστιν οὖν δικαστῶν νοῦν ἐχόντων τοὺς μὲν τῶν τοιούτων λόγων αἰτίους γιγνομένους ἀποκτείνειν ὡς μεγάλην αἰσχύνην τῇ πόλει περιποιοῦντας , τοὺς δὲ τῶν ἐπαίνων τῶν λεγομένων περὶ αὐτῆς μέρος τι συμβαλλομένους τιμᾶν μᾶλλον ἢ τοὺς ἀθλητὰς τοὺς ἐν τοῖς στεφανίταις ἀγῶσι νικῶντας 0 1 2 ·
πολὺ γὰρ καλλίω δόξαν ἐκείνων κτώμενοι τῇ πόλει τυγχάνουσι καὶ μᾶλλον ἁρμόττουσαν .
περὶ μὲν γὰρ τὴν τῶν σωμάτων ἀγωνίαν πολλοὺς τοὺς ἀμφισβητοῦντας ἔχομεν , περὶ δὲ τὴν παιδείαν ἅπαντες ἂν ἡμᾶς πρωτεύειν προκρίνειαν .
χρὴ δὲ τοὺς καὶ μικρὰ λογίζεσθαι δυναμένους τοὺς ἐν τοῖς τοιούτοις τῶν ἔργων διαφέροντας , ἐν οἷς ἡ πόλις εὐδοκιμεῖ , τιμῶντας φαίνεσθαι , καὶ μὴ φθονερῶς ἔχειν , μη δ ἐναντία τοῖς ἄλλοις Ἕλλησι γιγνώσκειν περὶ αὐτῶν .
ὧν ὑμῖν οὐδὲν πώποτ ἐμέλησεν , ἀλλὰ τοσοῦτον διημαρτήκατε τοῦ συμφέροντος , ὥσθ ἥδιον ἔχετε δι οὓς ἀκούετε κακῶς ἢ δι οὓς ἐπαινεῖσθε , καὶ δημοτικωτέρους εἶναι νομίζετε τοὺς τοῦ μισεῖσθαι τὴν πόλιν ὑπὸ πολλῶν αἰτίους ὄντας , ἢ τοὺς ἅπαντας οἷς πεπλησιάκασιν εὖ διακεῖσθαι πρὸς αὐτὴν πεποιηκότας 0 .
ἤν οὖν σωφρονῆτε , τῆς μὲν ταραχῆς παύσεσθε ταύτης , οὐχ οὕτω δ ὥσπερ νῦν οἱ μὲν τραχέως οἱ δ ὀλιγώρως διακείσεσθε πρὸς τὴν φιλοσοφίαν , ἀλλ ὑπολαβόντες κάλλιστον εἶναι καὶ σπουδαιότατον τῶν ἐπιτηδευμάτων τὴν τῆς ψυχῆς ἐπιμέλειαν , προτρέψετε τῶν νεωτέρων τοὺς βίον ἱκανὸν κεκτημένους καὶ σχολὴν ἄγειν δυναμένους ἐπὶ τὴν παιδείαν καὶ τὴν ἄσκησιν τὴν τοιαύτην , καὶ τοὺς μὲν πονεῖν ἐθέλοντας καὶ παρασκευάζειν σφᾶς αὐτοὺς χρησίμους τῇ πόλει περὶ πολλοῦ ποιήσεσθε , τοὺς δὲ καταβεβλημένως ζῶντας καὶ μηδενὸς ἄλλου φροντίζοντας πλὴν ὅπως ἀσελγῶς ἀπολαύσονται τῶν καταλειφθέντων , τούτους δὲ μισήσετε καὶ προδότας νομιεῖτε καὶ τῆς πόλεως καὶ τῆς τῶν προγόνων δόξης 0 ·
μόλις γὰρ ἢν οὕτως ὑμᾶς αἴσθωνται πρὸς ἑκατέρους αὐτῶν διακειμένους , ἐθελήσουσιν οἱ νεώτεροι καταφρονήσαντες τῆς ῥᾳθυμίας προσέχειν σφίσιν αὐτοῖς καὶ τῇ φιλοσοφίᾳ τὸν νοῦν .
ἀναμνήσθητε δὲ τὸ κάλλος καὶ τὸ μέγεθος τῶν ἔργων τῶν τῇ πόλει καὶ τοῖς προγόνοις πεπραγμένων , καὶ διέλθετε πρὸς ὑμᾶς αὐτοὺς καὶ σκέψασθε ποῖός τις ἦν καὶ πῶς γεγονὼς καὶ τίνα τρόπον πεπαιδευμένος ὁ τοὺς τυράννους ἐκβαλὼν καὶ τὸν δῆμον καταραρὼν καὶ τὴν δημοκρατίαν καταστήσας , ποῖος δέ τις ὁ τοὺς βαρβάρους Μαραθῶνι τῇ μάχῃ νικήσας καὶ τὴν δόξαν τὴν ἐκ ταύτης γενομένην τῇ πόλει κτησάμενος , τίς δ ἦν , ὁ μετ ἐκεῖνον τοὺς Ἕλληνας ἐλευθερώσας καὶ τοὺς προγόνους ἐπὶ ἡγεμονίαν καὶ τὴν δυναστείαν ἣν ἔσχον προαγαγών , ἔτι δὲ τὴν φύσιν τὴν τοῦ Πειραιέως κατιδὼν καὶ τὸ τεῖχος ἀκόντων Λακεδαιμονίων τῇ πόλει περιβαλών , τίς δὲ ὁ μετὰ τοῦτον ἀργυρίου καὶ χρυσίου τὴν ἀκρόπολιν ἐμπλήσας καὶ τοὺς οἴκους τοὺς ἰδίους μεστοὺς πολλῆς εὐδαιμονίας καὶ πλούτου ποιήσας 0 ·
εὑρήσετε γάρ , ἢν ἐξετάζητε τούτων ἕκαστον , οὐ τοὺς συκοφαντικῶς βεβιωκότας οὐ δὲ τοὺς ἀμελῶς , οὐ δὲ τοὺς τοῖς πολλοῖς ὁμοίους ὄντας , ταῦτα διαπεπραγμένους , ἀλλὰ τοὺς διαφέροντας καὶ προέχοντας μὴ μόνον ταῖς εὐγενείαις καὶ ταῖς δόξαις , ἀλλὰ καὶ τῷ φρονεῖν καὶ λέγειν , τούτους ἁπάντων ἀγαθῶν αἰτίους γεγενημένους .
ὦν εἰκὸς ὑμᾶς ἐνθυμουμένους ὑπὲρ μὲν τοῦ πλήθους τοῦτο σκοπεῖν , ὅπως ἔν τε τοῖς ἀγῶσι τοῖς περὶ τῶν συμβολαίων τῶν δικαίων τεύξονται καὶ τῶν ἄλλων τῶν κοινῶν μεθέξουσι , τοὺς δ ὑπερέχοντας καὶ τῇ φύσει καὶ ταῖς μελέταις , καὶ τοὺς τοιούτους γενέσθαι προθυμουμένους , ἀγαπᾶν καὶ τιμᾶν καὶ θεραπεύειν , ἐπισταμένους ὅτι καὶ τὸ καλῶν καὶ μεγάλων ἡγήσασθαι πραγμάτων καὶ τὸ δύνασθαι τὰς πόλεις ἐκ τῶν κινδύνων σώζειν καὶ τὴν δημοκρατίαν διαφυλάττειν ἐν τοῖς τοιούτοις ἔνεστιν , ἀλλ οὐκ ἐν τοῖς συκοφάνταις 0 1 .
πολλῶν δ ἐφεστώτων μοι λόγων ἀπορῶ πῶς αὐτοὺς διαθῶμαι ·
δοκεῖ γάρ μοι καθ αὑτὸ μὲν ἕκαστον ὧν διανοοῦμαι ῥηθὲν ἐπιεικὲς ἂν φανῆναι , πάντα δὲ νυνὶ λεγόμενα πολὺν ἂν ὄχλον ἐμοί τε καὶ τοῖς ἀκούουσι παρασχεῖν .
ὅπερ καὶ περὶ τῶν ἤδη προειρημένων δέδοικα , μὴ τοιοῦτόν τι πάθος αὐτοῖς διὰ τὸ πλῆθος τυγχάνῃ συμβεβηκός .
οὕτω γὰρ ἀπλήστως ἅπαντες ἔχομεν περὶ τοὺς λόγους , ὥστ ἐπαινοῦμεν μὲν τὴν εὐκαιρίαν καὶ φαμὲν οὐδὲν εἶναι τοιοῦτον , ἐπειδὰν δ οἰηθῶμεν ὡς ἔχομέν τι λέγειν , ἀμελήσαντες τοῦ μετριάζειν , κατὰ μικρὸν ἀεὶ προστιθέντες εἰς τὰς ἐσχάτας ἀκαιρίας ἐμβάλλομεν ἡμᾶς αὐτούς ·
ὅπου γε καὶ λέγων ἐγὼ ταῦτα καὶ γιγνώσκων , ὅμως ἔτι βούλομαι διαλεχθῆναι πρὸς ὑμᾶς .
ἀγανακτῶ γὰρ ὁρῶν τὴν συκοφαντίαν ἄμεινον τῆς φιλοσοφίας φερομένην , καὶ τὴν μὲν κατηγοροῦσαν , τὴν δὲ κρινομένην .
ὃ τίς ἂν τῶν παλαιῶν ἀνδρῶν γενήσεσθαι προσεδόκησεν , ἄλλως τε καὶ παρ ὑμῖν τοῖς ἐπὶ σοφίᾳ μεῖζον τῶν ἄλλων φρονοῦσιν 0 ;
οὔκουν ἐπί γε τῶν προγόνων οὕτως εἶχεν , ἀλλὰ τοὺς μὲν καλουμένους σοφιστὰς ἐθαύμαζον καὶ τοὺς συνόντας αὐτοῖς ἐζήλουν , τοὺς δὲ συκοφάντας πλείστων κακῶν αἰτίους ἐνόμιζον εἶναι .
σόλωνα μὲν γάρ , τὸν πρῶτον τῶν πολιτῶν λαβόντα τὴν ἐπωνυμίαν ταύτην , προστάτην ἠξίωσαν τῆς πόλεως εἶναι , περὶ δὲ τῶν συκοφαντῶν χαλεπωτέρους ἢ περὶ τῶν ἄλλων κακουργιῶν τοὺς νόμους ἔθεσαν 0 .
τοῖς μὲν γὰρ μεγίστοις τῶν ἀδικημάτων ἐν ἑνὶ τῶν δικαστηρίων τὴν κρίσιν ἐποίησαν , κατὰ δὲ τούτων γραφὰς μὲν πρὸς τοὺς θεσμοθέτας , εἰσαγγελίας δ εἰς τὴν βουλήν , προβολὰς δ ἐν τῷ δήμῳ , νομίζοντες τοὺς ταύτῃ τῇ τέχνῃ χρωμένους ἁπάσας ὑπερβάλλειν τὰς πονηρίας 0 1 2 .
τοὺς μὲν γὰρ ἄλλους ἀλλ οὖν πειρᾶσθαί γε λανθάνειν κακουργοῦντας , τούτους δ ἐν ἅπασιν ἐπιδείκνυσθαι τὴν αὑτῶν ὠμότητα καὶ μισανθρωπίαν καὶ φιλαπεχθημοσύνην .
κ ἀκεῖνοι μὲν οὕτως ἐγίγνωσκον περὶ αὐτῶν ·
ὑμεῖς δὲ τοσοῦτον ἀπέχετε τοῦ κολάζειν αὐτούς , ὥστε τούτοις χρῆσθε καὶ κατηγόροις καὶ νομοθέταις περὶ τῶν ἄλλων .
καί τοι προσῆκεν αὐτοὺς νῦν μισεῖσθαι μᾶλλον ἢ κατ ἐκεῖνον τὸν χρόνον 0 .
τότε μὲν γὰρ ἐν τοῖς ἐγκυκλίοις μόνον καὶ τοῖς κατὰ τὴν πόλιν ἔβλαπτον τοὺς συμπολιτευομένους ·
ἐπειδὴ δ αὐξηθείσης τῆς πόλεως καὶ λαβούσης τὴν ἀρχὴν οἱ πατέρες ἡμῶν , μᾶλλον θαρρήσαντες τοῦ συμφέροντος , τοῖς μὲν καλοῖς κ ἀγαθοῖς τῶν ἀνδρῶν καὶ μεγάλην τὴν πόλιν ποιήσασι διὰ τὰς δυναστείας ἐφθόνησαν , πονηρῶν δ ἀνθρώπων καὶ μεστῶν θρασύτητος ἐπεθύμησαν , οἰηθέντες ταῖς μὲν τόλμαις καὶ ταῖς φιλαπεχθημοσύναις ἱκανοὺς αὐτοὺς ἔσεσθαι διαφυλάττειν τὴν δημοκρατίαν , διὰ δὲ τὴν φαυλότητα τῶν ἐξ ἀρχῆς αὐτοῖς ὑπαρξάντων οὐ μέγα φρονήσειν οὐ δ ἐπιθυμήσειν ἑτέρας πολιτείας .
ἐκ ταύτης τῆς μεταβολῆς τί τῶν δεινῶν οὐ συνέπεσε τῇ πόλει , τί δὲ τῶν μεγίστων κακῶν οἱ ταύτην ἔχοντες τὴν φύσιν οὐ καὶ λέγοντες καὶ πράττοντες διετέλεσαν ;
οὐ τοὺς μὲν ἐνδοξοτάτους τῶν πολιτῶν καὶ μάλιστα δυναμένους ποιῆσαί τι τὴν πόλιν ἀγαθόν , ὀλιγαρχίαν ὀνειδίζοντες καὶ λακωνισμόν , οὐ πρότερον ἐπαύοντο πρὶν ἠνάγκασαν ὁμοίους γενέσθαι ταῖς αἰτίαις ταῖς λεγομέναις περὶ αὐτῶν ·
τοὺς δὲ συμμάχους λυμαινόμενοι καὶ συκοφαντοῦντες , καὶ τοὺς βελτίστους ἐκ τῶν ὄντων ἐκβάλλοντες , οὕτω διέθεσαν ὥσθ ἡμῶν μὲν ἀποστῆναι , τῆς δὲ Λακεδαιμονίων ἐρασθῆναι φιλίας καὶ συμμαχίας ;
ἐξ ὧν εἰς πόλεμον καταστάντες πολλοὺς ἐπείδομεν τῶν πολιτῶν τοὺς μὲν τελευτήσαντας , τοὺς δ ἐπὶ τοῖς πολεμίοις γενομένους , τοὺς δ εἰς ἔνδειαν τῶν ἀναγκαίων καταστάντας , ἔτι δὲ τὴν δημοκρατίαν δὶς καταλυθεῖσαν καὶ τὰ τείχη τῆς πατρίδος κατασκαφέντα , τὸ δὲ μέγιστον , ὅλην τὴν πόλιν περὶ ἀνδραποδισμοῦ κινδυνεύσασαν καὶ τὴν ἀκρόπολιν τοὺς πολεμίους οἰκήσαντας 0 .
ἀλλὰ γὰρ αἰσθάνομαι , καίπερ ὑπὸ τῆς ὀργῆς βίᾳ φερόμενος , τὸ μὲν ὕδωρ ἡμᾶς ἐπιλεῖπον , αὐτὸς δ ἐμπεπτωκὼς εἰς λόγους ἡμερησίους καὶ κατηγορίας .
ὑπερβὰς οὖν τὸ πλῆθος τῶν συμφορῶν τῶν διὰ τούτους γεγενημένων , καὶ διωσάμενος τὸν ὄχλον τῶν ἐνόντων εἰπεῖν περὶ τῆς τούτων συκοφαντίας , μικρῶν ἔτι πάνυ μνησθεὶς ἤδη καταλύσω τὸν λόγον .
τοὺς μὲν οὖν ἄλλους ὁρῶ τοὺς κινδυνεύοντας , ἐπειδὰν περὶ τὴν τελευτὴν ὦσι τῆς ἀπολογίας , ἱκετεύοντας , δεομένους , τοὺς παῖδας , τοὺς φίλους ἀναβιβαζομένους ·
ἐγὼ δὲ οὔ τε πρέπειν οὐδὲν ἡγοῦμαι τῶν τοιούτων τοῖς τηλικούτοις , πρός τε τῷ ταῦτα γιγνώσκειν , αἰσχυνθείην ἄν , εἰ δι ἄλλο τι σωζοίμην ἢ διὰ τοὺς λόγους τοὺς προειρημένους 0 .
οἶδα γὰρ ἐμαυτὸν οὕτως ὁσίως καὶ δικαίως κεχρημένον αὐτοῖς καὶ περὶ τὴν πόλιν καὶ περὶ τοὺς προγόνους καὶ μάλιστα περὶ τοὺς θεούς , ὥστε , εἴ τι μέλει τῶν ἀνθρωπίνων αὐτοῖς πραγμάτων , οὐ δὲ τῶν νῦν περὶ ἐμὲ γιγνομένων οὐδὲν αὐτοὺς οἶμαι λανθάνειν .
διόπερ οὐκ ὀρρωδῶ τὸ μέλλον συμβήσεσθαι παρ ὑμῶν , ἀλλὰ θαρρῶ καὶ πολλὰς ἐλπίδας ἔχω τότε μοι τοῦ βίου τὴν τελευτὴν ἥξειν , ὅταν μέλλῃ συνοίσειν ἡμῖν , σημείῳ χρώμενος ὅτι καὶ τὸν παρελθόντα χρόνον οὕτω τυγχάνω βεβιωκὼς μέχρι ταύτης τῆς ἡμέρας , ὥς περ προσήκει τοὺς εὐσεβεῖς καὶ θεοφιλεῖς τῶν ἀνθρώπων .
ὡς οὖν ἐμοῦ ταύτην ἔχοντος τὴν γνώμην , καὶ νομίζοντος ὅ τι ἂν ὑμῖν δόξῃ , τοῦθ ἕξειν μοι καλῶς καὶ συμφερόντως , ὅπως ἕκαστος ὑμῶν χαίρει καὶ βούλεται , τοῦτον τὸν τρόπον φερέτω τὴν ψῆφον .
μὴ θαυμάσῃς , ὦ Φίλιππε , διότι τοῦ λόγου ποιήσομαι τὴν ἀρχὴν οὐ τοῦ πρὸς σὲ ῥηθησομένου καὶ νῦν δειχθήσεσθαι μέλλοντος , ἀλλὰ τοῦ περὶ Ἀμφιπόλεως γραφέντος .
περὶ οὗ μικρὰ βούλομαι προειπεῖν , ἵνα δηλώσω καὶ σοὶ καὶ τοῖς ἄλλοις ὡς οὐ δι ἄνοιαν οὐ δὲ διαψευσθεὶς τῆς ἀρρωστίας τῆς νῦν μοι παρούσης ἐπεθέμην γράφειν τὸν πρὸς σὲ λόγον , ἀλλ εἰκότως καὶ κατὰ μικρὸν ὑπαχθείς .
ὁρῶν γὰρ τὸν πόλεμον τὸν ἐνστάντα σοὶ καὶ τῇ πόλει περὶ Ἀμφιπόλεως πολλῶν κακῶν αἴτιον γιγνόμενον , ἐπεχείρησα λέγειν περί τε τῆς πόλεως ταύτης καὶ τῆς χώρας οὐδὲν τῶν αὐτῶν οὔ τε τοῖς ὑπὸ τῶν σῶν ἑταίρων λεγομένοις οὔ τε τοῖς ὑπὸ τῶν ῥητόρων τῶν παρ ἡμῖν , ἀλλ ὡς οἷόν τε πλεῖστον ἀφεστῶτα τῆς τούτων διανοίας 0 .
οὗτοι μὲν γὰρ παρώξυνον ἐπὶ τὸν πόλεμον , συναγορεύοντες ταῖς ἐπιθυμίαις ὑμῶν ·
ἐγὼ δὲ περὶ μὲν τῶν ἀμφισβητουμένων οὐδὲν ἀπεφαινόμην , ὃν δ ὑπελάμβανον τῶν λόγων εἰρηνικώτατον εἶναι , περὶ τοῦτον διέτριβον , λέγων ὡς ἀμφότεροι διαμαρτάνετε τῶν πραγμάτων , καὶ σὺ μὲν πολεμεῖς ὑπὲρ τῶν ἡμῖν συμφερόντων , ἡ δὲ πόλις ὑπὲρ τῆς σῆς δυναστείας 0 ·
λυσιτελεῖν γὰρ σοὶ μὲν ἡμᾶς ἔχειν τὴν χώραν ταύτην , τῇ δὲ πόλει μη δ ἐξ ἑνὸς τρόπου λαβεῖν αὐτήν 0 .
καὶ περὶ τούτων οὕτως ἐδόκουν διεξιέναι τοῖς ἀκούουσιν , ὥστε μηδένα τὸν λόγον αὐτῶν μη δὲ τὴν λέξιν ἐπαινεῖν ὡς ἀκριβῶς καὶ καθαρῶς ἔχουσαν , ὅπερ εἰώθασί τινες ποιεῖν , ἀλλὰ τὴν ἀλήθειαν τῶν πραγμάτων θαυμάζειν , καὶ νομίζειν οὐδαμῶς ἂν ἄλλως παύσασθαι τῆς φιλονικίας ὑμᾶς , πλὴν εἰ σὺ μὲν πεισθείης πλείονος ἀξίαν ἔσεσθαί σοι τὴν τῆς πόλεως φιλίαν ἢ τὰς προσόδους τὰς ἐξ Ἀμφιπόλεως γιγνομένας , ἡ δὲ πόλις δυνηθείη καταμαθεῖν ὡς χρὴ τὰς μὲν τοιαύτας φεύγειν ἀποικίας , αἵ τινες τετράκις ἢ πεντάκις ἀπολωλέκασι τοὺς ἐμπολιτευθέντας , ζητεῖν δ ἐκείνους τοὺς τόπους τοὺς πόρρω μὲν κειμένους τῶν ἄρχειν δυναμένων , ἐγγὺς δὲ τῶν δουλεύειν εἰθισμένων , εἰς οἷόν περ Λακεδαιμόνιοι Κυρηναίους ἀπῴκισαν 0 ·
πρὸς δὲ τούτοις , εἰ σὺ μὲν γνοίης ὅτι λόγῳ παραδοὺς τὴν χώραν ἡμῖν ταύτην αὐτὸς ἔργῳ κρατήσεις αὐτῆς , καὶ προσέτι τὴν εὔνοιαν τὴν ἡμετέραν κτήσει  τοσούτους γὰρ ὁμήρους λήψει παρ ἡμῶν τῆς φιλίας , ὅσους περ ἂν ἐποίκους εἰς τὴν σὴν δυναστείαν ἀποστείλωμεν  , τὸ δὲ πλῆθος ἡμῶν εἴ τις διδάξειεν , ὡς ἂν λάβωμεν Ἀμφίπολιν , ἀναγκασθησόμεθα τὴν αὐτὴν εὔνοιαν ἔχειν τοῖς σοῖς πράγμασι διὰ τοὺς ἐνταῦθα κατοικοῦντας οἵαν περ εἴχομεν Ἀμαδόκῳ τῷ παλαιῷ διὰ τοὺς ἐν Χερρονήσῳ γεωργοῦντας .
τοιούτων δὲ πολλῶν λεγομένων ἤλπισαν ὅσοι περ ἤκουσαν , διαδοθέντος τοῦ λόγου διαλύσεσθαι τὸν πόλεμον ὑμᾶς καὶ γνωσιμαχήσαντας βουλεύσεσθαί τι κοινὸν ἀγαθὸν περὶ ὑμῶν αὐτῶν .
εἰ μὲν οὖν ἀφρόνως ἢ καὶ νουνεχόντως ταῦτ ἐδόξαζον , δικαίως ἂν ἐκεῖνοι τὴν αἰτίαν ἔχοιεν ·
ὄντος δ οὖν ἐμοῦ περὶ τὴν πραγματείαν ταύτην ἔφθητε ποιησάμενοι τὴν εἰρήνην , πρὶν ἐξεργασθῆναι τὸν λόγον , σωφρονοῦντες ·
ὅπως γὰρ οὖν πεπρᾶχθαι κρεῖττον ἦν αὐτὴν ἢ συνέχεσθαι τοῖς κακοῖς τοῖς διὰ τὸν πόλεμον γιγνομένοις 0 .
συνησθεὶς δὲ τοῖς περὶ τῆς εἰρήνης ψηφισθεῖσι , καὶ νομίσας οὐ μόνον ἡμῖν ἀλλὰ καὶ σοὶ καὶ τοῖς ἄλλοις Ἕλλησιν ἅπασι συνοίσειν , ἀποστῆσαι μὲν τὴν ἐμαυτοῦ διάνοιαν τῶν ἐχομένων οὐχ οἷός τ ἦν , ἀλλ οὕτω διεκείμην ὥστ εὐθὺς σκοπεῖσθαι πῶς ἂν τὰ πεπραγμένα παραμείνειεν ἡμῖν καὶ μὴ χρόνον ὀλίγον ἡ πόλις ἡμῶν διαλιποῦσα πάλιν ἑτέρων πολέμων ἐπιθυμήσειε ·
διεξιὼν δὲ περὶ τούτων πρὸς ἐμαυτὸν εὕρισκον οὐδαμῶς ἂν ἄλλως αὐτὴν ἡσυχίαν ἄγουσαν , πλὴν εἰ δόξειε ταῖς πόλεσι ταῖς μεγίσταις διαλυσαμέναις τὰ πρὸς σφᾶς αὐτὰς εἰς τὴν Ἀσίαν τὸν πόλεμον ἐξενεγκεῖν , καὶ τὰς πλεονεξίας , ἃς νῦν παρὰ τῶν Ἑλλήνων ἀξιοῦσιν αὑταῖς γίγνεσθαι , ταύτας εἰ παρὰ τῶν βαρβάρων ποιήσασθαι βουληθεῖεν ·
ἅπερ ἐν τῷ πανηγυρικῷ λόγῳ τυγχάνω συμβεβουλευκώς .
ταῦτα δὲ διανοηθείς , καὶ νομίσας οὐδέποτ ἂν εὑρεθῆναι καλλίω ταύτης ὑπόθεσιν οὐ δὲ κοινοτέραν οὐ δὲ μᾶλλον ἅπασιν ἡμῖν συμφέρουσαν , ἐπήρθην πάλιν γράψαι περὶ αὐτῆς , οὐκ ἀγνοῶν οὐδὲν τῶν περὶ ἐμαυτόν , ἀλλ εἰδὼς μὲν τὸν λόγον τοῦτον οὐ τῆς ἡλικίας τῆς ἐμῆς δεόμενον , ἀλλ ἀνδρὸς ἀνθοῦσαν τὴν ἀκμὴν ἔχοντος καὶ τὴν φύσιν πολὺ τῶν ἄλλων διαφέροντος , ὁρῶν δ ὅτι χαλεπόν ἐστι περὶ τὴν αὐτὴν ὑπόθεσιν δύο λόγους ἀνεκτῶς εἰπεῖν , ἄλλως τε κ ἂν ὁ πρότερον ἐκδοθεὶς οὕτως ᾖ γεγραμμένος , ὥστε καὶ τοὺς βασκαίνοντας ἡμᾶς μιμεῖσθαι καὶ θαυμάζειν αὐτὸν μᾶλλον τῶν καθ ὑπερβολὴν ἐπαινούντων 0 .